jkorsvik/nowiki_second_scrape_merged huggingface dataset:
Ivar Næss

Ivar Næss (født 25. mars 1878, død 10. august 1936) var en norsk arkitekt. 


== Utdannelse ==
Næss gikk i murerlære i 1892–95. I 1893–96 studerte han ved Den kongelige tegneskole i Kristiania, og i 1900–01 ved Victoria and Albert Museum i London. Han hadde også en rekke stipender og utenlandsopphold.


== Virke ==
Næss var ansatt hos Henrik Nissen i Kristiania i 1896–99, og han arbeidet en stund i 1902 som assistent ved arkitektfirmaet til Charles Harrison Townsend i London. Deretter åpnet han egen praksis i Kristiania og vant allerede samme år konkurransen om tegning av Frogner kirke.
Næss arbeidet innenfor flere stilarter og kan slik sett sies å operere innenfor historismen. Frogner kirke er middelalderinspirert, mens nyklassisisme og norske arkitekturtradisjoner fra 1700-tallet forekommer i andre bygg. Kun ett tilfelle av jugendstil er kjent: kommunehuset Elvarheim (1905) på Elverum, som brant i 1940.
Næss tegnet også bygårder samt flere villaer, inkludert sin egen. Fra hans innsats som jernbanearktekt stammer bygningene på øvre del av Treungenbanen (åpnet 1913) samt bygningen for lokaltrafikk ved Oslos vestbanestasjon (1918–20). Ellers er Næss ikke minst kjent for å ha tegnet en rekke skoler, deriblant folkeskoler og landbruksskoler. Han tegnet også møbler, og han skrev om arkitektur.
Næss hadde en rekke tillitsverv og ble tildelt flere utmerkelser.


== Verker i utvalg ==
Elvarheim kommunehus, Elverum (1905, brant 1940)
Møtelokalet Venskaben, Askerveien 41, Asker (1904–05)
Frogner kirke, Oslo (1905–07 etter konkurranse i 1902)
Egen villa Gamle Drammensvei 75, Bærum (1907–08)
Trevilla i Kristinelundveien 2, Oslo (1911)
Kontor- og internatbygning på Buskerud gård, Modum (1910–12)
Storsteigen landbruksskole, Alvdal (ca. 1912)
Stasjonsbygninger på øvre del av Treungenbanen (1913, nedlagt 1967; de fleste står fortsatt)
		
		
		
Kongsvinger-Solør Telefonforening, Storgaten 13, Kongsvinger (1914)
Jansløkken folkeskole, Asker (1915)
Melkeforsyningens gård, Vangsvegen 23, Hamar (1918)
Lokalstasjonsbygningen ved Oslo V (1918–20)
Stabekk videregående skole med rektorbolig, Gamle Drammensvei 15, Bærum (1922–23, etter konkurranse i 1917)
Hovedbygningen ved husmorskolen på Ringstabekk, Bærum (1921–24)
Gressvik kirke (1925)
Bondelia husmorskole, Gjøvik (ca. 1925)
Ullevål kino, Vestgrensa 2, Oslo (1926; nå Ragnar Frisch’ auditorium for UiO)
Jar folkeskole, Bærum (1926)
Oppland landbruksskole, Storhove i Fåberg (1927; etter at den gamle brant i 1925)
Slemmestad kirke i Røyken (1935)


== Referanser ==


== Kilder ==
Ivar Næss hos Arc!
Store norske leksikon
Norsk kunstnerleksikon
Bruun, Ole Daniel (2008). Arkitektur i Oslo (2 utg.). Oslo: Kunnskapsforlaget. ISBN 978-82-573-1945-8. 
Oslo byleksikon
Jonnie Fedel

Jonnie Luigi Fedel (født 22. november 1966 i Malmö) er en svensk tidligere fotballkeeper. Hans aktive karriere var først og fremst i Malmö FF, hvor han nå er keepertrener.
Fedel var kaptein for Malmö FF i perioden 1996 til 1998.


== Meritter ==
Malmö FFSvensk seriemester: 1986, 1988
Svensk Cupmester: 1986, 1989


== Referanser ==


== Eksterne lenker ==
(en) Jonnie Fedel – FIFA 
(en) Jonnie Fedel – Transfermarkt 
(en) Jonnie Fedel – FBref 
Svenska Fotbollförbundet
«Jonnie Fedel», profil på Malmö FFs hjemmesider (sv)
Torbjörn Persson

Torbjörn Persson (født 14. januar 1960 i Helsingborg) er en svensk tidligere fotballspiller og- trener.


== Karriere ==
Persson har spilt 574 kamper for Malmö FF. Han er to ganger svensk mester og har spilt åtte kamper for det svenske herrelandslaget. Persson har rekorden for flest serieseire i Allsvenskan, da han spilte for Malmö FF da klubben vant serien fem sesonger på rad i perioden 1985 til 1989. Det var imidlertid playoff om svensk mesterskap den gangen, så han er to ganger svensk mester, og fem ganger seriemester.
Etter spillekarrieren begynte han som trener, men jobber nå innen IT for Alfa Laval Lund AB.


== Referanser ==


== Eksterne lenker ==
(en) Torbjörn Persson – Transfermarkt 
(en) Torbjörn Persson – FBref 
Svenska Fotbollförbundet
Jörgen Ohlsson

Jörgen Ohlsson (født 10. april 1972 i Malmö) er en svensk tidligere fotballspiller.


== Karrière ==
Ohlsson kom til Malmö FF som juniorspiller i 1987 og ble i klubben hele sin karrière fram til han ble tvunget til å legge opp på grunn av skader i 2004. Ohlsson spilte 266 ligakamper for klubben og scoret 34 mål. Ohlsson spilte i flere ulike posisjoner i laget, men hadde flest kamper som forsvarer. Til tross for det høye antallet ligakamper, spilte Ohlsson aldri på det svenske landslaget. Det nærmeste han kom var da han var ubenyttet reserve i en treningslandskamp på Malmö stadion mot Østerrike 18. august 1999.


== Karriereoversikt ==


== Referanser ==


== Litteratur ==
Malmström, Håkan: 100 MFF:are, Sydsvenska Dagbladets AB (2010), ISBN 978-91-85319-71-8 (sv)


== Eksterne lenker ==
(en) Jörgen Ohlsson – Transfermarkt 
(en) Jörgen Ohlsson – FBref
Maddie Hasson

Madelaine «Maddie» Hasson (født 4. januar 1995 i Wilmington i Nord-Carolina) er en amerikansk skuespiller.


== Karriere ==
Hasson skal spille Jo Masterson, en av hovedrollene i den kommende TV-serien Twisted på ABC Family. Hun spilte også i The Finder, en annen TV-serie som gikk på TV3 i Norge.


== Filmografi ==


=== Filmer ===
God Bless America (2011) - Chloe
Underdogs (2013) - Renee Donohue


=== TV-serier ===
The Finder (2011-2012) - Willa Monday (13 episoder)
Grimm (2012) - Carly Kampfer (1 episode)
Twisted (2013) - Jo Masterson


== Referanser ==


== Eksterne lenker ==
(en) Maddie Hasson på Internet Movie Database 
(da) Maddie Hasson på Scope 
(fr) Maddie Hasson på Allociné 
(en) Maddie Hasson på AllMovie 
(en) Maddie Hasson hos The Movie Database
Norske krigshavner

Norske krigshavner ble etablert med bakgrunn i Haagkonvensjonen av 1907 om nøytrale staters rettigheter under sjøkrig. For begrense fremmede makters aktivitet i norske farvann under første verdenskrig (hvor Norge var nøytralt) etablerte regjeringen fem krigshavner 1913-1914: Oslofjorden innenfor Færder fyr, farvannet rundt Kristiansand, Bergen havn med innløp, Trondheimsfjorden og Vardø. Fremmede krigsskip hadde ikke anledning til å seile gjennom områder definert som krigshavn uten særskilt tillatelse. Krigshavnene skulle bevoktes av maringen og kystartilleriet, og fremmede skip som forsøkte å seile inn tross advarsel skulle stanses med alle midler. Denne instruksen ble også gitt ved opptakten til andre verdenskrig. Ved opptakten til andre verdenskrig ble i henhold til kongelige resolusjoner i 1938 de fem krigshavnene opprettet på nytt (opphevet i 1950 da Norge ble medlem av NATO og det ikke lenger var krigstilstand i Europa):
Oslofjorden krigshavn
Kristiansands krigshavn
Bergens krigshavn
Trondheimsfjorden krigshavn
Vardø krigshavnFor eksempel hadde «Altmark» anledning til å gå gjennom nøytrale norske farvann så lenge det ikke var ledd i krigshandlinger, men «Altmark» hadde ikke tillatelse til å seile gjennom Bergen krigshavn.


== Referanser ==
Skjellkronehonningeter

Skjellkronehonningeter (Lichmera lombokia) er en fugl i gruppen Lichmera i familien honningetere. Den forekommer på øyene Flores, Lombok, Sumba og Sumbawa og er endemisk til Indonesia.


== Referanser ==


== Eksterne lenker ==
(en) skjellkronehonningeter i Encyclopedia of Life 
(en) skjellkronehonningeter i Global Biodiversity Information Facility 
(no) skjellkronehonningeter hos Artsdatabanken 
(en) skjellkronehonningeter hos ITIS 
(en) skjellkronehonningeter hos NCBI 
(en) Kategori:Lichmera lombokia – bilder, video eller lyd på Wikimedia Commons 
Lichmera lombokia – detaljert informasjon på Wikispecies 
Avibase: Lichmera lombokia. Besøkt 18. mai 2013.
Birdlife Species Factsheet: Lichmera lombokia. Besøkt 18. mai 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. The Clements checklist of birds of the world: Version 6.7.. Besøkt 18. mai 2013.
Ascanio in Alba

Ascanio in Alba, KV. 111, er en pastoral opera i to deler (Festa teatrale in due atti) av Wolfgang Amadeus Mozart til en italiensk libretto av Giuseppe Parini. Denne ungdommelige operaen av Mozart inneholder flere enestående arier og glimrende øyeblikk av musikalsk drama.
Operaen ble første gang framført 17. oktober 1771 i Teatro Regio Ducal i Milano.


== Roller ==


== Arier ==


== Eksterne lenker ==

Ascanio in Alba: partitur og kritisk rapport (tysk) i Neue Mozart-Ausgabe
Historical background and review by Jan-Willem Besuijen
Discussion of the article above
MP3s of the Opera at the Mozart-Tower website
Ascanio in Alba : Libretto
Trond Arne Pedersen

Trond Arne Pedersen (født 1. januar 1973) er en norsk lokalpolitiker som representerer Kristelig Folkeparti. Høsten 2011 blei han valgt til ordfører i Sokndal kommune.  Før dette hadde han tre perioder bak seg i kommunestyret. Han er også 1. nestleder i Rogaland Kristelig Folkeparti.
Pedersen er utdanna elektroingeniør. Siste sivile stilling før han blei ordfører, var som prosjektleder i Gasnor.


== Referanser ==
Pål Anker Ravndal

Pål Anker Ravndal (født 24. mai 1951) er en norsk lokalpolitiker som representerer Kristelig Folkeparti. Han var ordfører i Lund kommune i Rogaland 2011-2015. Før dette hadde han to perioder bak seg i kommunestyret.
Ravndal er utdanna adjunkt. Siste sivile stilling før han ble ordfører, var som rektor ved en av kommunens skoler.


== Kilder ==
Ordførerpresentasjon i Kommunal Rapport; besøkt 18. mai 2013.
Olivenhonningeter

Olivenhonningeter (Lichmera argentauris) er en fugl i gruppen Lichmera i familien honningetere. Den er endemisk til Indonesia.


== Referanser ==


== Eksterne lenker ==
(en) olivenhonningeter i Global Biodiversity Information Facility 
(no) olivenhonningeter hos Artsdatabanken 
(en) olivenhonningeter hos ITIS 
(en) olivenhonningeter hos NCBI 
(en) Kategori:Lichmera argentauris – bilder, video eller lyd på Wikimedia Commons 
Lichmera argentauris – detaljert informasjon på Wikispecies 
Avibase: Lichmera argentauris. Besøkt 18. mai 2013.
Birdlife Species Factsheet: Lichmera argentauris. Besøkt 18. mai 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. The Clements checklist of birds of the world: Version 6.7.. Besøkt 18. mai 2013.
Arild Iversen

Arild Johannes Iversen (født 24. november 1956) er en norsk lokalpolitiker som representerer Kristelig Folkeparti. Han var ordfører i Volda fra 2011 til 2015 og har vært kommunestyremedlem siden 1999. I perioden 2007-2011 var han varaordfører.
Arild Iversen var styremedlem i energiselskapet Tussa Kraft AS i perioden 2004-2011. Siste året som nestleder.
Han var fylkesleder for KrF i Møre og Romsdal fra 2012 til 2016.Iversen er utdanna intensivsykepleier. Han har vært avdelingsleder ved Volda sjukehus. Siste sivile stilling før han blei ordfører, var som personalkonsulent ved Helse Møre og Romsdal.


== Referanser ==


== Kilder ==
Ordførerpresentasjon i Kommunal Rapport; besøkt 18. mai 2013.
Brunhonningeter

Brunhonningeter (Lichmera indistincta) er en fugl i gruppen Lichmera i familien honningetere. Den forekommer i Australia og Indonesia.


== Underarter ==
Det er beskrevet fire underarter av brunhonningeter:

Lichmera indistincta indistincta (Vigors & Horsfield, 1827)
Lichmera indistincta melvillensis (Mathews, 1912)
Lichmera indistincta nupta (Stresemann, 1912) 
Lichmera indistincta ocularis (Gould, 1838)


== Referanser ==


== Eksterne lenker ==
(en) brunhonningeter i Global Biodiversity Information Facility 
(no) brunhonningeter hos Artsdatabanken 
(en) brunhonningeter hos ITIS 
(en) brunhonningeter hos NCBI 
(en) Kategori:Lichmera indistincta – bilder, video eller lyd på Wikimedia Commons 
(en) Lichmera indistincta – galleri av bilder, video eller lyd på Wikimedia Commons 
Lichmera indistincta – detaljert informasjon på Wikispecies 
Avibase: Lichmera indistincta. Besøkt 18. mai 2013.
Birdlife Species Factsheet: Lichmera indistincta. Besøkt 18. mai 2013.
Il sogno di Scipione

Il sogno di Scipione, KV. 126 er en dramatisk serenade i en akt (azione teatrale) komponert av Wolfgang Amadeus Mozart til en libretto av Pietro Metastasio, som er basert på boken Somnium Scipionis av Cicero. Mozart hadde opprinnelig komponert verket da han var 15 år for beskytteren sin, fyrstbiskop Sigismund von Schrattenbach. Da biskopen døde før den ble framført, valgte Mozart å dedisere operaen til etterkommeren til Schrattenbach, grev Colloredo. Han fikk en privat framføring i erkebispepalasset i Salzburg 1.  mai 1772, selv om ikke hele ble framført. Bare en arie, den siste koralen og et resitativ vart framført for fyrstbiskopen. Det er usannsynlig at det ble framført i sin helhet mens Mozart levde.Den første gang en med sikkerhet vet at operaen ble framført i sin helhet, var i 1979 for Mozartuken i Salzburg.


== Referanser ==


== Kilder ==
Amadeus Almanac, accessed 24 juni 2008

Il sogno di Scipione: partitur og kritisk rapport (tysk) i Neue Mozart-Ausgabe


== Eksterne lenker ==
Il sogno di Scipione: Libretto
Lucio Silla

Lucio Silla, KV. 135, er en italiensk opera i tre akter komponer av Wolfgang Amadeus Mozart. Librettoen ble skrevet av Giovanni de Gamerra.
Operaen ble første gang framført 26. desember 1772 ved Teatro Regio Ducal i Milano og ble regnet som «en moderat suksess».Händel-operaen Silla (1713) dekker det samme temaet. Andre operaer med samme tittel ble også komponert av Pasquale Anfossi (1774) og Johann Christian Bach (1776).


== Roller ==


== Arier ==


== Referanser ==


== Kilder ==
Holden, Amanda (Ed.), The New Penguin Opera Guide, New York: Penguin Putnam, 2001. ISBN 0-140-29312-4


== Eksterne lenker ==

Lucio Silla: partitur  i Neue Mozart-Ausgabe
Lucio Silla: Fritt tilgjengelige noter i International Music Score Library Project.
Libretto
Libretto (engelsk)
Hykleri

Hykleri (fra substantivet en hykler og verbet å hykle) er når man utgir seg for å ha følelser eller egenskaper man egentlig ikke har. Det kan også defineres som å «gi seg ut for noe annet enn man er i virkeligheten», «late som om man er moralsk, velvillig eller from», eller «gi uttrykk for strenge moralregler, men selv handle umoralsk i det skjulte».
Når dere faster, skal dere ikke gå med dyster mine, slik som hyklerne. De forsømmer sitt utseende for at folk skal se at de faster. Sannelig, jeg sier dere: De har alt fått sin lønn.


== Etymologi ==
Ordets etymologi er ikke entydig bestemt, men noe tyder på at det kommer fra mellomhøytysk hüchen. Her blir det forklart som beslektet med utseende, eller som å krype sammen, dukke seg eller krympe.


== Andre verdenskrig ==
I propagandakrigene som utspant seg under andre verdenskrig, beskyldte Japan USA for hykleri ved at de internerte japansk-amerikanere. Radio Tokyo la vekt på at interneringsleirene klart viste det hykleriske ved USAs påstander om å etterleve demokratiske idealer og rettsstaten. De påsto samtidig at Japan var moralsk overlegne og truet samtidig med mishandling av amerikanske krigsfanger som hevn.


== Religiøs og moralsk betydning ==
Mange trossystemer fordømmer hykleri. I noen oversettelser av Jobs bok er det hebraiske ordet chaneph gjengitt som «hykler», selv om det vanligvis betyr «gudløs» eller «profane». I den kristne bibel fordømmer Jesus de skriftlærde og fariseerne som hyklere i passasjen, kjent som Straffetalen mot fariseerne og de skriftlærde. Han forkaster også hyklere i mer generelle termer i Matteus 7:5, Bergprekenen.
På 1700-tallet var Jean Calvin kritisk overfor nikodemitter.
I den buddhistiske teksten Dhammapada kaller Buddha den som ufortjent søker et godt rykte og høy status for en tosk .
I islam er hykleri en alvorlig synd. Koranen advarer mot de som hevder å være troende og fredsmenn, og tror at de kan lure Gud og mennesker, men som bare lurer seg selv.Samtidig har hykleri vært forsvart i forhold til debatten om utslipp av klimagasser. Filosofen David C. Vogt ved Universitetet i Bergen har postulert dette slik: «Alle som er enige i at klimakrisen er et problem vil være enig i at følgende atferd realiserer moralsk verdi, og ergo er ønskelig: 1) å unngå å forårsake klimagassutslipp, 2) å bidra til å endre klimafiendtlige strukturer og handlemåter i samfunnet». En hykler vil bryte med verdi nummer 1, men vil bidra, gjennom sin moralisering, til verdi nummer 2, og vil dermed være mer moralsk enn en som slipper ut klimagasser uten å klandrer andre for å gjøre det samme.


== Se også ==
Dobbeltmoral


== Referanser ==
Syrna

Syrna (gresk: Σύρνα; italiensk: Sirna), tidligere også Sirina (gresk: Σειρήνα), er en liten gresk øy på omtrent 8 km², tilhørende øygruppen Dodekanesene i Egeerhavet nær den sørvestlige kysten av Anatolia (Tyrkia). Administrativt tilhører den kommunen Astypalaia i den greske regionen sørlige egeiske øyer. Alternativt navn for øya er Agios Ioannis (gresk: Άγιος Γιάννης).


== Beskrivelse ==
Det høyeste punktet på øya 322 meter høy. Den er 4 km lang og 2,5 km bred. Den ligger omtrent 35 km sørøst for Astypalaia og 44 km sørvest for Nisyros. Syrna er i dag ubebodd, men det finnes rester av tidligere bygninger på det flatere landområdet mellom to bukter på sørøstlige delen av øya. Der er det også et kapell viet sankt Johannes og et annet viet sankt Georg. Innbyggere på naboøyer benytter øya for å ha tamdyr, drive litt jordbruk og fiske.


== Historie ==
Det er avdekket funn fra minoisk kultur fra midtre bronsealder, og vitner om tidlig bosetning på øya. I havområdene rundt øya er det funnet flere skipsvrak fra den greske klassisk tid og senere bysantinsk tid. I 2000 ble det funnet et skipsvrak fra sen romersk tid, datert til rundt 100-tallet e.Kr. Det ble funnet av Det greske senter for maritim forskning ved hjelp av sonarteknologi.Den 8. desember 1946 gikk skipet «Athina Rafiah» på grunn ved øya i bukta Agiou Soassin på øyas sørkyst. Det fraktet jødiske flyktninger til Palestina og mer enn 700 overlevende kom seg i land på øya. Den britiske minesveiperen «HMS Providence» som seilte sammen med «HMS Chevron», «HHMS Themistocles» and «HHMS Aegean» greide å redde de overlevende.


== Natur ==
Som mange greske øyer er den noe gold, dekket av fønikiske einer (Juniperus phoenicea) og lavtvoksende buskvekster som garriga.
Øya er et viktig område for hekkende trekkfugler; sjøfugler og rovfulger, blant annet gulnebblire, levantlire (Puffinus yelkouan) og eleonorafalk. Syrna er en del av EUs Natura 2000-område.


== Se også ==
Syrna (Hellas), gresk landsby i Trikolonoi, Arkadia


== Referanser ==


== Eksterne lenker ==
Informasjon fra greske reisenettsted, engelsk
Astypalea to Samos via Syrna, kart og bilder
Kjell Munch

Kjell Arnold Utne Munch (født 18. februar 1923 på Blommenholm, død 25. april 2003) var en belysningsdesigner og kunstner med tilholdssted i Villa Fredheim, også kjent som Munchs pensjonatskole på Blommenholm.
Kjell Munch var nesteldste sønn av Didrik Arup Munch (1878-1957) og Borghild Elisabeth Utne (1891-1968).  Faren var sakfører og ervervet seg i 1912 Munchs pensjonatskole og ble skolestyrer der. Etter middelskole på nevnte skole og examen artium ved Stabekk videregående skole tok Kjell eksamen med diplom ved Statens kunst- og håndverksskole i 1946 med Arne Korsmo som lærer, hvis anbefaling ga Kjell jobb ved tegnekontoret i Christiania Glasmagasin. Kjell Munch tegnet belysning til kirkerom og private hjem og ble en av Norges fremste reklamefotografer av brukskunst og glass. Premiert i «Årets utvalgte» med diplom for reklamefotografering i 1959.
Faren døde i 1957 og Kjell overtok barndomshjemmet Villa Fredheim og begynte restaureringsarbeidet i 1962. I 1964 giftet han seg med Anne-Kristin (Peppe) Usterud-Svendsen  og sammen fikk de en datter i 1975, Christine Munch. Hustru og datter driver stedet Villa Fredheim videre og formidler informasjon om Kjell Munchs liv og virke.Kjell Munch hadde utstilling under kulturuken i Sandvika i 1970, Seljord i 1990, Asker Museum i 2003 og Villa Fredheim sommeren 2013. Han hadde i tillegg private visninger i eget aterlier i Villa Fredheim. Atelieret ble bygget som vognskjul for byggherre res.kap. i Asker Jacob Espolin Johnson. I pensjonatskoletiden ble bygningen benyttet som gymsal og da skolendriften ble lagt ned som aterlier for Kjell Munch. Fra 2011 er bygningen gjort om til utstillingslokale for lokal historie og kunst.


== Referanser ==
Natura 2000

Natura 2000 er et miljønettverk innen EU med den hensikt å beskytte og bevare biologisk mangfold. Områder med natur som er verdifull i henhold til et EU-perspektiv skal inngå i Natura 2000, hvilket innebærer at de klassifiseres som områder med særskilt verdi for beskyttelse og bevaring. Disse områdene skal ha en bevaringsplan som peker ut naturverdiene og skal beskrive hva som kreves for at verdiene langsiktig skal kunne eksistere.
Prosjektet er opprettet i fellesskap mellom EU og medlemslandene ut fra en overordnet målsetning å stoppe ødeleggelsen eller forringelsen av naturens mangfold senest i 2010. Prosjektet består av gjensidig samvirke mellom to underprosjekter:

Særskilt bevaringsområde (Special Area of Conservation, eller SAC)
Særlig beskyttelsesområde (Special Protection Area, eller SPA)


== Nåværende status ==
Natura 2000 beskytter rundt 18 prosent av land i EU-landene og det kan bli betraktet som bortimot fullført innenfor EUs terrestriske miljø. Det er fortsatt en del emner som må løses, men generelt har Natura 2000 fungert etter hensikten. I løpet av prosessen har Europakommisjonen advart flere medlemsstater om ikke overholdt EUs naturdirektiver, særskilt i forhold med utilstrekkelighet overfor Natura 2000s nettverk, blant annet ble det påbegynt en prosedyre om utilstrekkelighet mot Polen i april 2006.


== Norden ==
I Sverige er Natura 2000-områdene koordinert med Naturvårdsverket (tilsvarer norske Miljøverndepartementet). De svenske områdene er beskyttet av kapittel 7 av miljöbalken (en del av den svenske landskapsloven). Det betyr at virkemidler innen et slikt definert område kan kreve tillatelse fra de lokale länsstyrelser. 
I Danmark er det utpekt 254 habitatområder, 113 fuglebeskyttelsesområder, og 27 ramsarområder; det gir ikke 394 områder til sammen da noen områder tilhører inn under flere kategorier.I Norge ble det valgt å ikke innlemme i EØS-avtalen EUs direktiver på naturforvaltningssiden, og Norge inngår dermed heller ikke i EUs program Natura 2000 som følger opp Fugledirektivet og Habitatdirektivet i praksis. Det er likevel signalisert at norsk vernepolitikk skal utvikles til å være mer i tråd med Natura 2000, blant annet med etablering av områder og tilhørende rapportering via Det europeiske miljøbyrået (EEA).


== Referanser ==


== Eksterne lenker ==
Offisielt nettsted 
(en) Natura 2000 – kategori av bilder, video eller lyd på Commons 
Natura 2000 Viewer - interaktivt kart (European Environment Agency)
Natura 2000 data download - the European network of protected sites (European Environment Agency)
Natura 2000 - the Natura Network Initiative - Natura 2000 at work
Nyhetsbrev fra Natura 2000 (engelsk, fransk, tysk, spansk, italiensk)
A-Z Areas of Biodiversity Importance: Natura 2000
European Topic Centre on Biological Diversity Arkivert 22. januar 2011 hos Wayback Machine.
Natura 2000 Network